CELEX: 32019D1912
Language: hr
Date: 2019-11-11 00:00:00
Title: Odluka Vijeća (EU) 2019/1912 od 11. studenoga 2019. o stajalištu koje treba zauzeti u ime Europske unije u okviru Proširene komisije Eurocontrola u pogledu načela za utvrđivanje troškovne osnovice za rutne naknade i izračun jedinične cijene te u pogledu uvjeta za primjenu sustava rutnih naknada i uvjeta plaćanja

15.11.2019   
               
               
                  HR
               
               
                  Službeni list Europske unije
               
               
                  L 296/28
               
            
         ODLUKA VIJEĆA (EU) 2019/1912
         od 11. studenoga 2019.
         o stajalištu koje treba zauzeti u ime Europske unije u okviru Proširene komisije Eurocontrola u pogledu načela za utvrđivanje troškovne osnovice za rutne naknade i izračun jedinične cijene te u pogledu uvjeta za primjenu sustava rutnih naknada i uvjeta plaćanja
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 100. stavak 2. u vezi s člankom 218. stavkom 9.,
         uzimajući u obzir prijedlog Europske komisije,
         budući da:
         
                     (1)
                  
                  
                     Multilateralni sporazum o rutnim naknadama („Sporazum”) stupio je na snagu 1. siječnja 1986.
                  
               
                     (2)
                  
                  
                     U skladu s člankom 3. stavkom 2. Sporazuma Proširena komisija donosi načela kojima se uređuju procjena troškova za izračun naknada za zračnu plovidbu te uvjeti za primjenu i plaćanje tih naknada.
                  
               
                     (3)
                  
                  
                     Proširena komisija donijela je, tijekom svoje 112. sjednice održane 26. i 27. lipnja 2019., odluke o predloženim izmjenama načelâ za utvrđivanje troškovne osnovice za rutne naknade i izračun jediničnih cijena te o ažuriranju uvjeta za primjenu sustava rutnih naknada i uvjeta plaćanja („odluke”).
                  
               
                     (4)
                  
                  
                     Primjereno je utvrditi stajalište koje treba zauzeti u ime Unije u okviru Proširene komisije Eurocontrola koja će odobriti te izmjene na svojoj ad hoc sjednici 28. studenoga 2019. jer je predmet odluka u velikoj mjeri obuhvaćen zakonodavstvom Unije, konkretno Provedbenom uredbom Komisije (EU) 2019/317 (1). Ti akti stoga mogu utjecati na zajednička pravila ili izmijeniti njihovo područje primjene, a Unija ima isključivu vanjsku nadležnost na temelju članka 3. stavka 2. Ugovora.
                  
               
                     (5)
                  
                  
                     Svrha je odluka osigurati kontinuiranu usklađenost s pravilima Unije o prometu, a posebno s Uredbom (EZ) br. 549/2004 Europskog parlamenta i Vijeća (2) te Provedbenom uredbom (EU) 2019/317. Stoga je primjereno poduprijeti donošenje odluka.
                  
               
                     (6)
                  
                  
                     Stajalište Unije trebaju izraziti države članice Unije koje su članice Proširene komisije Eurocontrola, djelujući zajednički,
                  
               DONIJELO JE OVU ODLUKU:
         
            Članak 1.
            Stajalište koje treba zauzeti u ime Unije u pisanom postupku prije ili tijekom ad hoc sjednice Proširene komisije Eurocontrola koja će se održati 28. studenoga 2019., jest sljedeće:
            
                        (a)
                     
                     
                        poduprijeti ažurirana načela za utvrđivanje troškovne osnovice za rutne naknade;
                     
                  
                        (b)
                     
                     
                        poduprijeti ažurirane uvjete za primjenu sustava rutnih naknada i uvjete plaćanja.
                     
                  
         
            Članak 2.
            Stajalište iz članka 1. izražavaju države članice Unije koje su članice Proširene komisije Eurocontrola, djelujući zajednički.
         
         
            Članak 3.
            Ova Odluka stupa na snagu na dan donošenja.
         
         
            Sastavljeno u Bruxellesu 11. studenoga 2019.
            
               
                  Za Vijeće
               
               
                  Predsjednik
               
               F. MOGHERINI
            
         
         
            (1)  Provedbena uredba Komisije (EU) 2019/317 оd 11. veljače 2019. o utvrđivanju programa performansi i sustava utvrđivanja naknada u okviru jedinstvenog europskog neba i stavljanju izvan snage provedbenih uredaba (EU) br. 390/2013 i (EU) br. 391/2013 (SL L 56, 25.2.2019., str. 1.).
         
            (2)  Uredba (EZ) br. 549/2004 Europskog parlamenta i Vijeća od 10. ožujka 2004. o utvrđivanju okvira za stvaranje jedinstvenog europskog neba (Okvirna uredba) (SL L 96, 31.3.2004., str. 1.).